Na temelju odredbi članka 159. privremenog Statuta Osnovne škole Žnjan- Pazdigrad, članka 36. Etičkog kodeksa neposrednih nositelja odgojno obrazovne djelatnosti u OŠ Žnjan- Pazdigrad, na prijedlog Vijeća zaposlenih OŠ Žnjan- Pazdigrad, Školski odbor na 7. sjednici šk.godini 2017/2018., održanoj dana 02.11.2017., donosi

**POSLOVNIK O RADU**

**ETIČKOG POVJERENSTVA**

**I. UVODNE ODREDBE**

**Članak 1.**

Etičko povjerenstvo Osnovne Škole Žnjan- Pazdigrad(u daljnjem tekstu: Etičko povjerenstvo) tijelo je koje skrbi za provedbu Etičkog kodeksa zaposlenih (u daljnjem tekstu: Kodeks).

Ovim Poslovnikom pobliže se uređuje način rada i druga pitanja važna za obavljanje poslova Etičkog povjerenstva .

**Članak 2.**

Etičko povjerenstvo provodi postupak utvrđivanja povrede Kodeksa u OŠ Žnjan- Pazdigrad (u daljnjem tekstu: Škola).

Etičko povjerenstvo priprema godišnja izvješća o svojem radu, provedenim postupcima utvrđivanja povreda odredaba Kodeksa, zaključaka o prihvatljivosti ili neprihvatljivosti povrede u razmatranom slučaju, te ih dostavlja ravnatelju.

**Članak 3.**

Etičko povjerenstvo djelovat će neovisno i samostalno u obavljanju poslova iz svojeg djelokruga i u postupku utvrđivanja povreda Kodeksa.

**Članak 4.**

Etičko povjerenstvo može u obavljanju poslova iz svojeg djelokruga zatražiti stručnu pomoć odgovarajućih znanstvenih i stručnih osoba, a u slučajevima složenijih konfliktnih situacija je dužno zatražiti stručno mišljenje relevantnih stručnih društava i/ili uglednijih pojedinaca koji se smatraju stručnjacima u znanstvenom području u čijem je kontekstu došlo do konfli

**Članak 5.**

Etičko povjerenstvo poštivat će u postupku utvrđivanja povrede Kodeksa načelo tajnosti i štititi dostojanstvo svih osoba u postupku. Do okončanja postupka, članovi Etičkog povjerenstva ne smiju iznositi u javnost informacije o slučaju.

**Članak 6.**

O pravilnoj primjeni ovog Poslovnika skrbi Etičko povjerenstvo.

**II. SASTAV POVJERENSTVA**

**Članak 7.**

Etičko povjerenstvo se sastoji od tri člana, koji su zaposlenici OŠ Žnjan- Pazdigrad, od kojih je jedan predsjednik.

**Članak 8.**

Članove Etičkog povjerenstva imenuje ravnatelj uz prethodnu suglasnost Učiteljskog vijeća i to jednog člana iz reda učitelja razredne nastave, jednog člana iz reda predmetne nastave i jednog člana iz stručne službe Škole.

Pri imenovanju nastojat će se ravnomjerna spolna zastupljenost. Prvu sjednicu Etičkog povjerenstva saziva ravnatelj.

Članovi Etičkog povjerenstva između sebe izabiru predsjednika i zamjenika predsjednika. Mandat predsjednika, zamjenika predsjednika i članova Povjerenstva traje dvije godine.

**Članak 9.**

Član Povjerenstva ne može biti osoba protiv koje je pokrenut postupak utvrđivanja povrede kodeksa, niti osoba za koju je utvrđeno da je prekršila Kodeks.

Članu Povjerenstva protiv kojega je pokrenut postupak za utvrđivanje povrede Kodeksa privremeno, do završetka postupka, prestaje članstvo u Povjerenstvu.

Utvrdi li se u postupku da član Povjerenstva nije učinio povredu Kodeksa, članstvo se automatski obnavlja.

U slučaju iz stavka 1. ovoga članka, Zaposleničko vijeće imenuje zamjenika člana Etičkog povjerenstva. Utvrdi li se da je član Povjerenstva, protiv kojeg je pokrenut postupak, učinio povredu Kodeksa, zamjenik postaje punopravni član Etičkog povjerenstva.

**Članak 10.**

Članstvo u Etičkom povjerenstvu prije isteka mandata prestaje:

-na vlastiti zahtjev,

-pokretanjem postupka utvrđivanja povrede Kodeksa člana Etičkog povjerenstva.

**III. RAD ETIČKOG POVJERENSTVA**

**Članak 11.**

Etičko povjerenstvo obavlja poslove iz svoje nadležnosti na sjednicama.

Sjednice Etičkog povjerenstva saziva predsjednik. Sjednicu Etičkog povjerenstva, u slučaju spriječenosti predsjednika može sazvati i zamjenik predsjednika.

**Članak 12.**

Etičko povjerenstvo može pokrenuti postupak na vlastitu inicijativu ili na temelju prijedloga drugih osoba koje smatraju da su povrijeđene odredbe Kodeksa Škole.

Pisani prijedlog mora biti obrazložen i sadržavati potrebne podatke (ime podnositelja prijedloga, povredu Kodeksa, vrijeme, mjesto, eventualne svjedoke i slično).

Anonimni prijedlozi za pokretanje postupka se neće razmatrati. Sjednice Etičkog povjerenstva zatvorene su za javnost.

**Članak 13.**

Etičko povjerenstvo odmah će, a najkasnije u roku od 30 dana nakon primitka pisanog prijedloga započeti s postupkom utvrđivanja povrede Kodeksa a najkasnije u roku od 60 dana ako su u postupku potrebna dodatna razjašnjenja i neće ga odgađati u slučaju da neke stranke u postupku ne surađuju.

O podnijetom prijedlogu Etičko povjerenstvo može, ako je to nužno za utvrđivanje utemeljenosti odnosno provjere, procjene osnovanosti prijedloga, odrediti provođenje prethodnog postupka.

U prethodnom postupku izvode se dokazi koji su potrebni za utvrđivanje povrede odredaba Kodeksa, što uključuje razgovor s osobom protiv koje je pokrenut postupak, ili s drugim osobama koje mogu pružiti relevantne informacije i/ili mišljenje stručnih osoba i institucija kad je to potrebno.

Nakon provedbe prethodnog postupka Povjerenstvo ocjenjuje da li će obustaviti postupak ili zakazati raspravu radi utvrđivanja povrede Kodeksa, a o tome donosi zaključak.

**Članak 14.**

U slučaju da je Etičko povjerenstvo zaključilo da se postupak obustavlja, obrazloženi zaključak o tome je dužno dostaviti:

-ravnatelju,

-osobi koja je podnijela prijedlog.

U slučaju da je Etičko povjerenstvo zaključilo da je potrebno nastaviti postupak, obrazloženi zaključak o tome je dužno dostaviti:

-ravnatelju,

-osobi koja je podnijela prijedlog za utvrđivanje povrede,

-osobi protiv koje je podnesen prijedlog uz primjerak samog prijedloga za utvrđivanje povrede.

**Članak 15.**

Na raspravu pred Etičkom povjerenstvom u pravilu se poziva osoba koja je podnijela prijedlog, osoba protiv koje je podnesen prijedlog o povredi odredaba Kodeksa, svjedoci i druge osobe koje mogu iskazati relevantne činjenice, od utjecaja za utvrđivanje povrede.

**Članak 16.**

Predsjednik vodi sjednicu, daje riječ članovima Etičkog povjerenstva i strankama u postupku i osigurava red.

Nitko ne može govoriti na sjednici prije nego što zatraži i dobije riječ od predsjedavajućeg. Govornika može opomenuti na red i prekinuti u govoru samo predsjedavajući.

**Članak 17.**

Nakon što provede postupak utvrđivanja povrede Kodeksa, Etičko povjerenstvo sastavit će prijedlog zaključka o prihvatljivosti ili neprihvatljivosti povrede Kodeksa u razmatranom slučaju. Prijedlog Zaključka mora sadržavati obrazloženje sa kratkim opisom razmatranog postupka, aktivnosti Etičkog povjerenstva tijekom postupka i prikaz prikupljenih podataka, te prijedlog i obrazloženje zaključka.

**Članak 18.**

Etičko povjerenstvo može pravovaljano odlučivati kada su sjednici nazočne najmanje dvije trećine članova Povjerenstva.

Pravovaljane odluke donose se većinom glasova svih članova Etičkog povjerenstva.

**Članak 19.**

Glasovanje na sjednici povjerenstva je javno.

**Članak 20.**

Članovi Povjerenstva glasuju tako da se izjašnjavaju "za" ili "protiv" prijedloga Zaključka o utvrđenoj povredi Kodeksa poimeničnim glasovanjem.

Poimenično glasovanje provodi se tako da svaki prozvani član Etičkog povjerenstva izgovara "za" ili "protiv" prijedloga zaključka.

Član Etičkog povjerenstva ne može biti suzdržan.

Član Etičkog povjerenstva može imati izdvojeno mišljenje.

**Članak 21.**

Etičko povjerenstvo dostavit će prijedlog Zaključka o utvrđenoj povredi Kodeksa strankama u postupku.

Prijedlog Zaključka potpisuje predsjednik Etičkog povjerenstva. Stranke u postupku imaju pravo žalbe na prijedlog Zaključka.

Žalba se podnosi Etičkom povjerenstvu u roku od 15 dana od primitka prijedloga Zaključka.

**Članak 22.**

U slučaju da je protiv prijedloga Zaključka o utvrđenoj povredi Kodeksa uložena žalba, Etičko povjerenstvo razmotrit će žalbu i ako je žalba utemeljena izmijeniti prijedlog svojega Zaključka o utvrđenoj povredi Etičkog kodeksa.

**Članak 23.**

Prijedlogom Zaključka o utvrđenoj povredi Kodeksa utvrđuje se etička prihvatljivost ili neprihvatljivost u razmatranom slučaju.

Etičko povjerenstvo dužno je dostaviti ravnateljusve prijedloge zaključka o utvrđenoj povredi Kodeksa, najkasnije pet dana od dana donošenja.

Ravnatelj će, najkasnije u roku mjesec dana od dana donošenja zadnjeg prijedloga Zaključka u pojedinačnom postupku, donijeti odluku o utvrđenoj povredi Kodeksa sa preporukom, prijedlogom ili upozorenjem o daljnjem ne kršenju odredaba Kodeksa.

Ravnatelj je dužan odluku dostaviti Etičkom povjerenstvu i izvijestiti o odluci Zaposleničko vijeće .

U slučaju da u povredi Etičkog kodeksa ima elemenata stegovne odgovornosti, ravnatelj će pokrenuti stegovni postupak.

**Članak 24.**

Stranke u postupku ili Etičko povjerenstvo imaju pravo žalbe na ravnateljevu odluku. Žalba se podnosi Zaposleničkom vijeću (Radničkom vjeću), u roku od 15 dana od primitka odluke.

**Članak 25.**

Zaposleničko vijeće (Radničko vjeće) razmotrit će žalbu i donijeti konačnu odluku o utvrđenoj povredi Kodeksa te o provedbi te odluke.

Ako Zaposleničko vijeće (Radničko vjeće) predloži Etičkom povjerenstvu da ponovno provede cijeli postupak ili dio postupka utvrđivanja povrede Kodeksa, Etičko povjerenstvo provest će dodatna istraživanja sukladno zahtjevima i uputama Zaposleničkog vijeća (Radničkog vjeća).

**Članak 26.**

O radu sjednice Povjerenstvo vodi zapisnik.

Zapisnik sadrži: dan, mjesto i vrijeme održavanja sjednice, imena nazočnih članova Etičkog povjerenstva, imena stranaka u postupku i ostalih pozvanih i nazočnih na sjednici, iskaze svih osoba koje su sudjelovale u postupku, te prijedlog zaključka.

U zapisnik se unose rezultati glasovanja.

Zapisnik vodi tajnik Etičkog povjerenstva kojeg iz reda članova povjerenstva imenuju sami članovi.

**IV. ZAVRŠNE ODREDBE**

**Članak 27.**

Navođenja imenica: ravnatelj, predsjednik, član, nastavnik, zaposlenik, tajnik, učenik i sl. u ovom Pravilniku ne može se ni u kojem smislu tumačiti kao osnova za spolnu/ rodnu diskriminaciju ili privilegiranje.

**Članak 28.**

Tumačenje odredaba ovog Poslovnika daje Etičko povjerenstvo na sjednici. Zahtjev za tumačenje podnosi se predsjedniku pismeno.

Zahtjev mora biti obrazložen.

**Članak 29.**

Poslovnik stupa na snagu osmog dana od dana objave na oglasnoj ploči u sjedištu Škole.

Ovaj Poslovnik objavljen je na oglasnoj ploči Škole dana 02.11.2017.godine.

 Predsjednik Školskog odbora

 Krešimir Čaljkušić

 v.d. Ravnatelj:

: Mate Omazić, prof.

Klasa: 003-05/17-01/9

Urbr: 2181/01-260-17-1

Split, 02.11.2017.